రోష్ని నాడార్

రోష్ని నాడార్‌ మల్హోత్రా ఒక భారతీయ బిలియనీర్ వ్యాపారవేత్త. ఆమె హెచ్.సి.ఎల్ టెక్నాలజీస్ చైర్‌పర్సన్. ఆమె దేశంలో లిస్టెడ్ ఐటీ కంపెనీకి నాయకత్వం వహించిన మొదటి మహిళగా గుర్తింపు పొందింది. ఆమె హెచ్.సి.ఎల్ సంస్థ వ్యవస్థాపకుడు, బిలియనీర్ పారిశ్రామికవేత్త శివ్ నాడార్‌కి ఏకైక సంతానం. ఆమె 2019లో ఫోర్బ్స్ ప్రపంచంలోని 100 మంది అత్యంత శక్తివంతమైన మహిళల జాబితాలో 54వ స్థానంలో నిలిచింది. ఐ.ఐ.ఎష్.ఎల్ వెల్త్ హురున్ ఇండియా రిచ్ లిస్ట్ 2019 ప్రకారం రోష్ని నాడార్ దేశంలో అత్యంత సంపన్న మహిళ. ఆమె 2020లో ఫోర్బ్స్ ప్రపంచంలోని 100 మంది అత్యంత శక్తివంతమైన మహిళలలో 55వ స్థానంలో నిలిచింది. ఆమె అన్ని హె.సి,ఎల్ గ్రూప్ సంస్థల హోల్డింగ్ కంపెనీ అయిన హెచ్.సి.ఎల్ కార్పొరేషన్ యొక్క చీఫ్ ఎగ్జిక్యూటివ్ ఆఫీసర్ కూడా.

విద్యాభ్యాసం 
ఢిల్లీలోని వసంత్ వ్యాలీ స్కూల్‌లో రోష్ని నాడార్ చదువుకుంది. రేడియో, టీవీ, ఫిల్మ్‌ లపై దృష్టి సారించి నార్త్‌వెస్టర్న్ యూనివర్శిటీ నుండి కమ్యూనికేషన్‌లో పట్టభద్రురాలైంది. ఆమె కెల్లాగ్ స్కూల్ ఆఫ్ మేనేజ్‌మెంట్ నుండి ఎం.బి.ఎ పూర్తిచేసింది.

కెరీర్ 
హెచ్‌సిఎల్‌లో చేరడానికి ముందు ఆమె వివిధ కంపెనీలలో పనిచేసింది. ఆమె చేరిన ఒక సంవత్సరంలోనే హెచ్‌సిఎల్ కార్పొరేషన్ ఎగ్జిక్యూటివ్ డైరెక్టర్ మరియు సిఇఒగా పదోన్నతి పొందింది. ఆమె తండ్రి శివ్ నాడార్ పదవీ విరమణ చేసిన తర్వాత రోష్ని నాడార్ హెచ్‌సిఎల్ టెక్నాలజీస్ చైర్‌పర్సన్ అయింది.

వ్యక్తిగత జీవితం 
రోష్ని నాడార్ శాస్త్రీయ సంగీతంలో శిక్షణ పొందింది. ఆమె 2010లో హెచ్‌సిఎల్ హెల్త్‌కేర్ వైస్ చైర్మన్ శిఖర్ మల్హోత్రాను వివాహం చేసుకుంది. వారికి ఇద్దరు కుమారులు ఉన్నారు, అర్మాన్ (జననం 2013), జహాన్ (జననం 2017).

మూలాలు 

సాఫ్ట్‌వేర్‌లో వ్యాపారవేత్తలు
భారత ముఖ్య కార్యనిర్వాహకులు
కెల్లాగ్ స్కూల్ ఆఫ్ మేనేజ్‌మెంట్ పూర్వ విద్యార్థులు
నార్త్‌వెస్టర్న్ యూనివర్శిటీ స్కూల్ ఆఫ్ కమ్యూనికేషన్ పూర్వ విద్యార్థులు
భారత మహిళా ముఖ్య కార్యనిర్వాహకులు
21వ శతాబ్దపు భారతీయ వ్యాపార మహిళలు
21వ శతాబ్దపు భారతీయ వ్యాపారవేత్తలు